สวัสดีค่ะ ขอถามหน่อยค่ะหลังจากฉีดวัคซีนป้องกันพิษสุนัขบ้าแบบเข้าในชั้นผิวหนังแล้ว มันจะมีเหมือนผิวหนังนูนขึ้นมาตรงบริเวณที่ฉีดอยากถามว่า เวลาเราอาบน้ำตรงบริเวณที่ฉีดยาตรงนี้ เราถูสบู่ ทาครีมอะไรได้ไหมคะ จะไปรบกวนตัวยาที่ฉีดเข้าไปไหม เพราะเหมือนตัวยามันยังไม่ได้ถูกดูดซึมเข้าไปทั้งหมด มันยังค้างอยู่ในผิวหนังที่นูนๆอยู่แล้วการที่เราไปเกาตรงบริเวณที่ฉีดตรงนี้จะทำให้ยารั่วไหมคะ เพราะเผลอเกาแรงๆไปด้วยแล้วเราสามารถนอนตะแคงทับข้างที่ฉีดได้ไหมคะขอบมากค่ะ
สวัสดีค่ะ การฉีดวัคซีนแบบเข้าชั้นผิวหนัง (intradermal injection) ย่อมทำให้เกิดเป็นรอยนูนบริเวณที่ฉีด ซึ่งวัคซีนที่อยู่ในชั้นใต้ผิวหนัง ก็จะค่อยๆ ถูกดูดซึมเข้าสู่ระบบน้ำเหลืองไปในที่สุดสำหรับการอาบน้ำ สามารถที่จะถูสบู่บริเวณที่ฉีดได้ตามปกติ ไม่ได้มีผลต่อการดูดซึมของวัคซีน ส่วนการทาครีมนั้น หากบริเวณที่ฉีด ไม่มีอาการบวมแดงปวด ก็สามารถทาได้ ไม่ได้มีผลต่อการดูดซึมของวัคซีนเช่นกัน แต่หากผิวหนังมีอาการบวมแดงหรือปวด (ซึ่งเป็นผลข้างเคียงจากการฉีดที่อาจพบได้) ก็ไม่ควรทาครีมอะไรไป เพราะอาจยิ่งทำให้ผิวหนังอักเสบได้ค่ะส่วนการเกาบริเวณที่ฉีดนั้น ควรหลีกเลี่ยง เพราะหากเกาจนเกิดบาดแผลที่ผิวหนัง ก็อาจทำให้เกิดการอักเสบติดเชื้อตามมาได้ค่ะ ซึ่งหากมีการอักเสบติดเชื้อขึ้น อาจมีผลต่อการดูดซึมของวัคซีนได้ส่วนการนอนทับแขนข้างที่ฉีดนั้น หากไม่ได้มีอาการปวด บวม ก็สามารถนอนทับได้ค่ะ แต่หากปวดหรือบวม ก็ไม่ควรนอนทับค่ะ เพราะจะยิ่งทำมให้ปวดและบวมมากขึ้นได้ แต่ได้ไม่มีผลต่อการดูดซึมของวัคซีนค่ะ